Aquest diumenge 13 de gener diversos militants de Vox s'han concentrat a l'Hospitalet de Llobregat per participar en una paella que el partit de Santiago Abascal havia organitzat per obrir l'any en aquest municipi del Baix Llobregat. Un grup d'unes cent persones convocades per grups antisistema i «antifeixistes» s'han concentrat a prop de la zona i han intentat impedir l'acte.

Càrregues dels Mossos contra els contraris a Vox

Tot i que s'han trobat amb agents de la BRIMO dels Mossos d'Esquadra que estaven protegint als militants de Vox, finalment han pogut accedir al recinte esportiu on es celebrava l'acte i han arribat fins als militants. Ha sigut en aquest moment que persones amb la cara tapada s'han encarat a les persones de Vox que estaven participant en l'acte. S'han vist algunes agressions de caràcter lleu i ha sigut llavors quan els Mossos d'Esquadra han iniciat una càrrega per dispersar els contra manifestants fins que els han pogut fer fora del camp de futbol on es feia la paella.

Els militants del partit d'ultradreta han denunciat agressions per part dels antifeixistes i els contra manifestants també han denunciat que han estat agredits per persones properes a Vox. Ara per ara no s'han fet públiques denúncies i els Mossos no han detingut cap persona pels incidents d'aquest diumenge.

Tensió entre Mossos, Vox i «antifeixistes» a Blanes

Al matí d'aquest diumenge 13 de gener també s'han registrat incidents a Blanes, a la comarca de la Selva. Una seixantena de manifestants antifeixistes s'han enfrontat contra diversos simpatitzants de Vox quan aquests pretenien instal·lar una taula informativa al Passeig de Mar de Blanes aquest diumenge. Tot plegat ha passat pels volts de dos quarts d'onze del matí, quan quatre membres del partit d'ultradreta han volgut muntar la carpa informativa.

S'han produït empentes i enfrontaments fins que els Mossos han aparegut per separar-los. Els simpatitzants del partit han pogut muntar la taula informativa uns metres més avall protegida per un cordó policial de l'ARRO dels Mossos entre els crits dels antifeixistes. Segons el partit d'Abascal, tal com han explicat a 'CatalunyaDiari', una de les seves militants ha estat agredida amb un pal de ferro, tot i que des del CDR de Girona s'ha desmentit L'Ajuntament de Blanes multarà Vox per vendre articles, malgrat que la llicència que tenien per part del consistori deixava clar que no podia lucrar-se amb l'acte que tenia previst fer.

A barcelona, el CDR i Arran impedeixen un acte de Vox

Aquest dissabte també es van registrar incidents a Barcelona. Un grup d'unes 50 persones convocades per ARRAN i el CDR de Sarrià van impedir un acte de Vox posant-se davant de la porta d'on s'havia de celebrar l'acte. Els contra manifestants també van llençar ous contra els portaveus del partit d'ultradreta. Els Mossos d'Esquadra tampoc van detenir cap persona pels incidents, segons ha pogut saber 'CatalunyaDiari'.